รัฐบาลไทย-ข่าวทำเนียบรัฐบาล-มหาดไทยสั่งการผู้ว่าฯ นายอำเภอทั่วประเทศบูรณาการจัดตั้งชุดปฏิบัติการพิเศษตรวจสอบการกักตุนสินค้าเพื่อขึ้นราคาขายเอาเปรียบผู้บริโภค หากพบการกระทำผิด ให้ดำเนินการตามกฎหมายอย่างเฉียบขา
วันจันทร์ที่ 18 กันยายน 2560
มหาดไทยสั่งการผู้ว่าฯ นายอําเภอทั่วประเทศบูรณาการจัดตั้งชุดปฏิบัติการพิเศษตรวจสอบการกักตุนสินค้าเพื่อขึ้นราคาขายเอาเปรียบผู้บริโภค หากพบการกระทําผิด ให้ดําเนินการตามกฎหมายอย่างเฉียบขา
มหาดไทยสั่งการผู้ว่าฯ นายอําเภอทั่วประเทศบูรณาการจัดตั้งชุดปฏิบัติการพิเศษตรวจสอบการกักตุนสินค้าเพื่อขึ้นราคาขายเอาเปรียบผู้บริโภค หากพบการกระทําผิด ให้ดําเนินการตามกฎหมายอย่างเฉียบขาด
เมื่อวันที่ 17 ก.ย. เวลา 21:00 น.นายกฤษฎา บุญราช ปลัดกระทรวงมหาดไทยเปิดเผยว่า ด้วยกระทรวงมหาดไทยได้รับการร้องเรียนจากประชาชนในหลายพื้นที่ว่าขณะนี้มีผู้ขายสินค้าบางรายทําการกักตุนสินค้าอุปโภคบริโภคไว้เพื่อนําไปจําหน่ายในราคาสูงกว่าราคาปกติหรือนําสินค้าที่ไม่มีคุณภาพหรือเสื่อมคุณภาพแล้วมาขายให้ประชาชน ซึ่งเป็นการเอาเปรียบประชาชนผู้บริโภค
ดังนั้น เพื่อเป็นการช่วยเหลือและแก้ไขปัญหาการเอารัดเอาเปรียบประชาชนผู้บริโภคจากการกักตุนสินค้าให้ขาดตลาดแล้วมาตั้งราคาขายสินค้าอุปโภคบริโภคที่สูงกว่าปกติ กระทรวงมหาดไทย จึงได้สั่งการไปยังผู้ว่าราชการจังหวัดและนายอําเภอ ทั่วประเทศให้ดําเนินการ ดังนี้
1. ให้จังหวัดเปิดช่องทางการรับเรื่องร้องเรียนผ่านศูนย์ดํารงธรรมจังหวัดและศูนย์ดํารงธรรมอําเภอ กรณีมีผู้ประกอบการหรือผู้ค้าทําการกักตุนสินค้าอุปโภคบริโภค รวมไปถึงสุรา บุหรี่และ/หรือตั้งราคาขายสินค้าดังกล่าวสูงกว่าปกติ ทั้งนี้ เพื่อเป็นการช่วยเหลือประชาชนอีกช่องทางหนึ่งโดยให้มีการประชาสัมพันธ์ให้ประชาชนในพื้นที่ทราบถึงช่องทางการร้องเรียนดังกล่าวอย่างกว้างขวางด้วย
2. ให้จังหวัดและ/หรืออําเภอจัดชุดปฏิบัติการพิเศษ โดยบูรณาการเจ้าหน้าที่จากส่วนราชการสังกัดกระทรวงพาณิชย์ในจังหวัด/กองกําลังรักษาความสงบเรียบร้อยจังหวัด/ตํารวจ/ฝ่ายปกครอง/เกษตรและปศุสัตว์/สาธารณสุข(อย.) และอื่นๆ ตามที่เห็นสมควรเพื่อออกไปปฏิบัติการตรวจสอบราคาสินค้าในพื้นที่หรือตามแหล่งซื้อขายสินค้าต่างๆว่ามีการกักตุนสินค้าหรือไม่ โดยเฉพาะการกักตุนหรือการตั้งราคาขายสุรา/บุหรี่หรือสินค้าอื่นๆที่จําเป็นของประชาชนสูงกว่าปกติ ทั้งนี้ ให้ประชาสัมพันธ์หรือกําชับผู้ค้า/ผู้ให้บริการต้องติดป้ายแสดงราคาสินค้าและบริการอย่างชัดเจน มีหลักเกณฑ์และ/หรือเครื่องชั่ง/มาตรวัดหรือวิธีคํานวณราคาที่ถูกต้อง ได้มาตรฐาน คํานึงถึงต้นทุน น้ํามันเชื้อเพลิงและค่าแรงงานตามข้อเท็จจริง
3.ในกรณีที่พบว่า มีการกักตุนหรือตั้งราคาขายสินค้าที่สูงกว่าปกติเกินจริง ก็ให้ตักเตือน และขอความร่วมมือมิให้กระทําผิดกฎหมาย หากพบว่ามีเจตนากระทําผิดหรือกระทําผิดซ้ํา ให้ดําเนินการจับกุมเพื่อดําเนินคดีตามกฏหมายที่เกี่ยวข้องอย่างเฉียบขาด แล้วรายงานชื่อผู้ประกอบการหรือบริษัท/ห้างร้านที่มีพฤติการณ์ดังกล่าวให้กระทรวงมหาดไทย และกระทรวงพาณิชย์ทราบ เพื่อจะได้ประสานกับส่วนราชการที่เกี่ยวข้องพิจารณาใช้มาตรการทางกฎหมายภาษีหรือมาตรการทางกฏหมายป้องกันการฟอกเงินเข้าไปดําเนินการต่อผู้ประกอบการหรือบริษัท/ห้างร้านเหล่านั้นที่เอาเปรียบประชาชนต่อไป
ปลัดกระทรวงมหาดไทยกล่าวเพิ่มเติมว่า การดําเนินการตามมาตรการดังกล่าวข้างต้นมุ่งหวังเพื่อแก้ไขปัญหาความเดือดร้อนให้ประชาชนผู้บริโภค สร้างความยุติธรรมและความเท่าเทียมกันในการประกอบการค้าขายและส่งเสริมการค้าขายอย่างมีคุณธรรมตามแนวยุทธศาสตร์ชาติและป้องกันผลกระทบต่อเศรษฐกิจโดยรวม จึงให้จังหวัดและอําเภอ รวมทั้งชุดปฏิบัติการพิเศษดําเนินการอย่างรอบคอบ ระมัดระวัง รวมทั้งเป็นแบบอย่างให้สามารถลดการเอาเปรียบระหว่างภาคส่วนต่างๆ ในสังคมตามนโยบายของรัฐบาลอีกด้วย ทั้งนี้ หากพี่น้องประชาชนพบเห็นผู้ประกอบการหรือผู้ค้าทําการกักตุนสินค้า และจําหน่ายในราคาที่ไม่เป็นธรรม สามารถแจ้งศูนย์ดํารงธรรม สายด่วน 1567 ตลอด 24 ชั่วโมง.
ครั้งที่ 135/2560